Na osnovu člana 36. Zakona o unutrašnjim poslovima Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 6/15) i člana 8. Poslovnika o radu Nezavisnog odbora („Službene novine Bosansko-podrinjskog kantona Goražde“, broj: 12/19), Nezavisni odbor**, r a s p i s u j e:**

**JAVNI KONKURS**

**ZA IZBOR POLICIJSKOG KOMESARA MINISTARSTVA UNUTRAŠNJIH POSLOVA BOSANSKO-PODRINJSKOG KANTONA GORAŽDE**

**I**

Pozicija policijskog komesara uspostavljena je Zakonom o unutrašnjim poslovima Bosansko-podrinjskog kantona Goražde. Policijski komesar je rukovodni službenik koji rukovodi Upravom policije Ministarstva unutrašnjih poslova Bosansko-podrinjskog kantona Goražde.

**II**

 Policijski komesar rukovodi i nadgleda sve policijske aktivnosti u Bosansko-podrinjskom kantonu Goražde vezane za javnu sigurnost gradjana, prevenciju i otkrivanje kriminaliteta.

 **Opis poslova i ovlaštenja Policijskog komesara u rukovodjenju Upravom policije:**

1. Policijski komesar je rukovodilac Uprave policije.

 2. Pod nadzorom ministra, policijski komesar rukovodi Upravom policije i odgovoran je za svoj rad ministru i Vladi.

 3. U rukovodjenju Upravom policije, policijski komesar:

1. Predstavlja Upravu policije;
2. Nadgleda i usmjerava aktivnosti Uprave policije;
3. Odlučuje u upravnim stvarima iz nadležnosti Uprave policije;
4. Predlaže ministru nacrte i prijedloge propisa ili izmjene i dopune postojećih propisa iz nadležnosti Uprave policije;
5. Odlučuje o pravima, obavezama i odgovornostima iz radnog odnosa policijskih službenika, državnih službenika i namještenika uposlenih u Upravi policije;
6. Odlučuje o disciplinskoj odgovornosti policijskih službenika za lakšu povredu službene dužnosti;
7. Priprema prijedloge potrebnih finansijskih i drugih sredstava za rad Uprave policije;
8. Odlučuje o korištenju sredstava i vrši nabavku opreme i materijalno-tehničkih sredstava za namjene odredjene budžetom Uprave policije u skladu sa članom 6. Zakona o unutrašnjim poslovima Bosansko-podrinjskog kantona Goražde;
9. Priprema tromjesečne izvještaje i preporuke u vezi sa realizacijom budžeta, koje podnosi ministru;
10. Predlaže ukupan broj uposlenika u Upravi policije;
11. Obrazuje stručne komisije i odgovarajuća radna tijela;
12. Vrši nabavku opreme, naoružanja i materijalno-tehničkih sredstava za potrebe Uprave policije;
13. Utvrdjuje potrebe, odredjuje i implementira programe stručnog osposobljavanja i usavršavanja uposlenika Uprave policije;
14. Organizuje jedinstven sistem izvještavanja i obrade podataka neophodnih za vršenje nadležnosti Uprave policije;
15. Raspisuje kantonalne potrage i oglašava raspisane potrage;
16. Osigurava saradnju sa drugim policijskim organima i agencijama za sprovodjenje zakona u BiH;
17. Priprema programe, informacije, analize i druge materijale iz djelokruga rada Uprave policije na zahtjev ministra, Vlade Kantona ili na vlastitu inicijativu;
18. Redovno izvještava ministra o poduzetim aktivnostima Uprave policije;
19. Obavještava javnost o radu Uprave policije;
20. Podnosi informacije i statističke podatke Federalnom ministarstvu, u vezi sa poslovima iz zajedničke nadležnosti Kantona i Federacije, kao i poslova iz nadležnosti Federacije koji su povjereni Ministarstvu;
21. Odlučuje o načinu osiguranja odredjenih ličnosti i objekata, i
22. Vrši druga ovlaštenja koja su mu ovim Zakonom i drugim propisima data u nadležnost.

Mandat Policijskog komesara traje 4 (četiri) godine, uz mogućnost produženja za još

jedan mandat, u skladu sa Zakonom.

**III**

 Kandidat treba da ispunjava slijedeće uvjete:

1. Da je državljanin BiH;
2. Da je zdravstveno sposoban za vršenje poslova;
3. Da ima VII stepen stručne spreme ili visoko obrazovanje po bolonskonjom sistemu studiranja, sa ostavrenim najmanje 240 ECTS studijskih bodova;
4. Da ima čin glavnog inspektora ili viši čin;
5. Da mu nije pravomoćnom presudom izrečena krivično pravna sankcija,
6. Da protiv njega nije pokrenut krivični postupak;
7. Da se na njega ne odnosi odredba člana IX 1. Ustava BiH;
8. Da ne ispunjava uslove za penzionisanje predvidjene zakonom u toku mandata;
9. Da nije bio član političke stranke, niti je bio na bilo kojoj poziciji u političkoj stranci na bilo kojem nivou, niti je bio postavljen na bilo koju poziciju u organima vlasti od političke stranke u poslednjih pet godina;
10. Da nije, niti je bio član izvršnog ili zakonodavnog tijela na bilo kojem nivou vlasti u BiH u poslednjih pet godina;
11. Da nije disciplinski kažnjavan za teže povrede službene dužnosti iz člana 49. ovog Zakona.

**IV**

 Uz prijavu na Javni konkurs kandidati su dužni dostaviti slijedeće dokumente (original ili ovjerena kopija):

1. Uvjerenje o državljanstvu (ne starije od 6 mjeseci);
2. Izvod iz matične knjige rodjenih (ne starije od 6 mjeseci);
3. Dokaz o školskoj spremi (diploma);
4. Dokaz o radnom iskustvu u činu glavnog inspektora ili višem činu od najmanje tri godine;
5. Uvjerenje o nekažnjavanju (ne starije od 3 mjeseca)
6. Uvjerenje da se protiv kandidata ne vodi krivični postupak (ne starije od 3 mjeseca – Općinski i Kantonalni sud);
7. Izjava da se na njega ne odnose oredbe člana IX 1. Ustava BiH;
8. Uvjerenje o radnom, odnosno penzionom stažu;
9. Ovjerena izjava o ispunjavanju uslova iz tačke III Javnog konkursa pod g), h), i), j) i k);
10. Uvjerenje da mu nije izrečena disciplinska sankcija za teže povrede službene dužnosti.

**V**

Obavještavamo Vas da ste ušli u uži izbor za izbor Policijskog komesara.

Kandidati koji budu ušli u uži izbor dostavljaju prijedlog Plana i Program rada za vrijeme trajanja mandata.

**VI**

Konkurs će biti objavljen u „Službenim novinama FBiH“, dnevnom listu „Avaz“ i dnevnom listu „Oslobođenje“.

Prijave sa potrebnim dokumentima dostavljaju se u roku od 15 dana od dana posljednje objave Javnog konkursa, lično ili preporučeno putem pošte sa naznakom: **„Prijava na Javni konkurs za izbor policijskog komesara Ministarstva unutrašnjih poslova Bosansko-podrinjskog kantona Goražde – na otvarati“** na adresu: Skupština Bosansko-podrinjskog kantona Goražde, ul. Maršala Tita br. 5. 73000 Goražde.

**VII**

 Nepotpune i neblagovremene prijave neće se uzeti u razmatranje.

 **NEZAVISNI ODBOR**